་རྗེ་བསྣམས་པ།  ལྷོའ་ིའདབ་མར་རིན་ཆེན་མཁའ་
འགྲོ་མ་སེར་མོ་ཕྱག་གཡས་རིན་པོ་ཆེ་བསྣམས་པ།  ནུབ་ཀྱི་འདབ་མ་ལ་མཁའ་འགྲོ་མ་དམར་མོ་
ཕྱག་གཡས་པད་མ་བསྣམས་པ།  བྱང་གི་འདབ་མ་ལ་ལས་ཀྱི་མཁའ་འགྲོ་མ་ལྗང་གུ་ཕྱག་གཡས་
རལ་གྲི་བསྣམས་པ།  ཐམས་ཅད་ཀྱང་གཡོན་དྲིལ་བུ་གསིལ་བ།  ཞལ་གཅིག་ཕྱག་གཉིས་སྤྱན་
གསུམ་མ་ལང་ཚོ་བཅུ་དྲུག་ལོན་པའི་རྣམ་པ་ཅན།  དབུ་སྐྲ་རལ་པའི་ཐོར་ཚུགས་དང་ལྡན་ཞིང་རུས་
པའི་རྒྱན་དྲུག་གིས་བརྒྱན་པ།  ཞབས་གཡས་བསྐུམ་ཞིང་གཡོན་བརྐྱང་པའི་སྐྱིལ་ཀྲུང་ཕྱེད་པའི་གར་
སྟབས་ཀྱིས་བཞུགས་པ།  འཁོར་རང་འདྲའི་མཁའ་འགྲོ་མ་འབུམ་འབུམ་གྱིས་བསྐོར་བ།  ཞལ་ནས་
རྡོ་རྗེའི་གླུ་ལེན་པ།  དེ་དག་གི་སྟེང་གི་ཆ་ལ་རྩ་བརྒྱུད་ཀྱི་བླ་མ་རྣམས་བཞུགས་གནས་དང་བཅས་པ།
སྤྲིན་གཏིབས་པ་ལྟར་མངོན་སུམ་དུ་བཞུགས་པ།  གཞན་ཡང་སངས་རྒྱས་དང་བྱང་ཆུབ་སེམས་དཔའ་
དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས་དང་བཅས་པ་ཐམས་ཅད་ཀྱིས་བསྐོར་བ།  དེ་རྣམས་
ཀྱི་སྤྱི་བོར་ཨོཾ་དཀར་པོ།  མགྲིན་པར་ཨཱཿདམར་པོ།  ཐུགས་ཀར་ཧཱུཾ་སྔོན་པོ།  ཐུགས་ཀའི་ཧཱུཾ་ལས་འོད་
ཟེར་འཕྲོས།  བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས།  ཛཿཧཱུཾ་བཾ་ཧོཿགཉིས་སུ་མེད་པར་གྱུར།
སླར་ཡང་ཐུགས་ཀའི་ཧཱུཾ་ལས་འོད་འཕྲོས།  དབང་གི་ལྷ་རྣམས་སྤྱན་དྲངས།  ཁྱེད་རྣམས་ཀྱིས་འདི་ལ་
མངོན་པར་དབང་བསྐུར་རུ་གསོལ།  ཞེས་གསོལ་བ་བཏབ།  དེ་རྣམས་ཀྱིས་ཡེ་ཤེས་ཀྱི་བདུད་རྩིས་
གང་བའི་བུམ་པ་ཐོགས་ནས།  ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་མ་ཤྲཱི་ཡེ་ཨཱཿཧཱུཾ།  ཞེས་གསུངས་
ཤིང་དབང་བསྐུར་བས་ལུས་གང་དྲི་མ་དག། ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་
ལས།  གཙོ་བོ་ལ་རྣམ་སྣང་།  ཤར་ཕྱོགས་པ་རྣམས་ལ་མི་བསྐྱོད་པ།  ལྷོ་ཕྱོགས་པ་རྣམས་ལ་རིན་ཆེན་
འབྱུང་ལྡན།  ནུབ་ཕྱོགས་པ་རྣམས་ལ་འོད་དཔག་མེད།  བྱང་ཕྱོགས་པ་རྣམས་ལ་དོན་གྲུབ་ཀྱིས་དབུ་
བརྒྱན་པར་གྱུར།  དེ་ནས་མཆོད་པ་འབུལ་བ་ནི།  ཕཊཿསྟོང་གསུམ་འདི་དང་སྟོང་གསུམ་གཞན་དག་ན།  །
ལྷ་རྫས་མཆོད་ཡོན་ཇི་སྙེད་ཡོད་པ་ཀུན།  ། བླ་མ་ཡི་དམ་མཁའ་འགྲོའ་ིཚོགས་ལ་འབུལ།  ། ཐུགས་
རྗེས་འགྲོ་བའི་དོན་དུ་བཞེས་སུ་གསོལ།  ། ཨོཾ་གུ་རུ་བུདྡྷ་ཌཱ་ཀི་ནི།  བཛྲ་ཌཱ་ཀི་ནི།  རཏྣ་ཌཱ་ཀི་ནི།  པད་མ་
ཌཱ་ཀི་ནི།  ཀརྨ་ཌཱ་ཀི་ནི་ཤྲཱི་དྷརྨ་བ་ལ་ས་པ་རི་ཝཱ་ར་ཨརྒྷཾ་པྲ་ཏཱིཙྪ་ཧཱུཾ་སྭཱཧཱ།  དེ་བཞིན་དུ་མཆོད་ཡོན་གྱི་ཚབ་ཏུ།
439
ཞབས་བསིལ།  མེ་ཏོགབདུག་སྤོས།  མར་མེ།  དྲི་ཆབ།  ཞལ་ཟས།  རོལ་མོ།  གཟུགས་མཆོགསྒྲ་
མཆོགདྲི་མཆོགརོ་མཆོགརེག་མཆོགཅེས་དང་།  ཨརྒྷཾ་གྱི་ཚབ་ཏུ།  པཱདྱཾ།  པུཥྤེ།  དྷུ་པེ།  ཨ་ལོ་ཀེ།
གནྡྷེ།  ནྱཻ་ཝི་ཏེ།  ཤབྟ།  རཱུ་པ།  ཤཔྟ།  གནྡྷེ།  ར་ས།  སྤརྴ།  ཞེས་པ་བཅུག་ལ་ཆུ་གཉིས་ཉེར་སྤྱོད་རོལ་མོ་འདོད་ཡོན་ལྔ་རྣམས་དབུལ།  གོང་གི་སྔགས་ཀྱི་མཇུག་ཏུ།  ཨོཾ་ཨཱཿཧཱུཾ་བཏགས་པས་ནང་མཆོད་ཕུལ།  ཕཊཿཆོས་དབྱིངས་
རྣམ་དག་སྐྱེ་མེད་དབྱིངས་ཀྱི་ཡུམ།  ། འགག་མེད་རྩ་བྲལ་སེམས་ཉིད་དོན་གྱི་ཡུམ།  ། མཐའ་དབུས་
མེད་པ་མཐའ་བྲལ་སྟོང་པའི་ཡུམ།  ། ཡུམ་ཆེན་ཆོས་ཀྱི་སྐུ་ལ་ཕྱག་འཚལ་བསྟོད།  ། ཅེས་བསྟོད་པ་བྱ།  དེ་ནས་ལྷ་སོ་སོའ་ིཐུགས་ཀར་ཟླ་གདན་གྱི་སྟེང་དུ་རང་རང་གི་ས་བོན་གྱི་མཐར་རང་རང་གི་སྔགས་འཕྲེང་གིས་བསྐོར་བ་ལས་འོད་ཟེར་སྤྲོ་བསྡུ་དམིགས་པ་དང་བཅས།  ཨོཾ་བུད་དྷ་ཌཱ་ཀི་ནི་ཧཱུཾ་ཧཱུཾ་ཕཊཿཅེས་གཙོ་བོ་དང་།  ཨོཾ་བཛྲ་ཌཱ་ཀི་ནི་ཧཱུཾ་ཧཱུཾ་
ཕཊཿཤར་གྱི།  ཨོཾ་རཏྣ་ཌཱ་ཀི་ནི་ཧཱུཾ་ཧཱུཾ་ཕཊཿལྷོའ། ིཨོཾ་པདྨ་ཌཱ་ཀི་ནི་ཧཱུཾ་ཧཱུཾ་ཕཊཿནུབ་ཀྱི།  ཨོཾ་ཀརྨ་ཌཱ་ཀི་ནི་ཧཱུཾ་ཧཱུཾ་
ཕཊཿབྱང་གི་མཁའ་འགྲོ་མའི་སྔགས་སོ།  ། ཡང་གཙོ་བོའ་ིཐུགས་ཀར་བཟླས་བྱའི་སྔགས་འཕྲེང་བཀོད་ལ།  ཨོཾ་བཾ་གུ་རུ་
ཧ་རི་ཎི་ས་སིདྡྷི་ཛཿཞེས་དང་།  ཏདྱ་ཐཱ་ག་ཏེ་ག་ཏེ་པཱ་ར་ག་ཏེ་བ་ར་སཾ་ག་ཏེ་བོ་དྷི་སྭཱཧཱ།  ཞེས་པ་གཉིས་ཀ་བཟླ་ཞིང་།  ཕྱི་མ་འདི་བདག་བསྐྱེད་ཀྱི་ཐུགས་ཀར་ཡང་བཀོད་ནས་བཟླའོ།  ། གྲངས་ནི་སྔགས་ཚན་དང་པོ་ལྔ་ཁྲི་ཕྲག་རེ་དང་།  ཕྱི་མ་གཉིས་སྟོང་ཕྲག་རེ་བཟླ་བར་གསུང་ངོ་།  ། སྔགས་ཀྱི་དོན་ལ་གཞན་རྣམས་ཤེས་སླ་ལ།  ཤེར་ཕྱིན་གྱི་སྙིང་པོའ་ིདོན་ནི།  ཤེས་རབ་སྙིང་པོའ་ིམདོའ་ིསྐབས་སུ།  གོང་དུ་རིགས་ཀྱི་བུའམ་རིགས་ཀྱི་བུ་མོ་གང་ལ་ལ་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོའ་ིསྤྱོད་པ་སྤྱད་པར་འདོད་པ་དེས་འདི་ལྟར་རྣམ་པར་བལྟ་བར་བྱ་སྟེ།  ཞེས་སོགས་ཀྱིས་ཤེར་ཕྱིན་ལ་བསླབ་ཚུལ་རྒྱས་པ་བཤད་ནས།  དེའི་དོན་བསྡུ་བ་ན།  ཤེས་རབ་ཀྱི་ཕ་རོལ་ཏུ་ཕྱིན་པའི་སྔགས།  སྨྲས་པ།  ཏདྱ་ཐཱ།  ག་ཏེ་ག་ཏེ་ཞེས་སོགས་གསུངས་སྐབས་འདིའི་ཤེས་རབ་ཀྱི་ཕ་རོལ་ཏུ་ཕྱིན་པའི་སྔགས་ནི།  ཤེར་ཕྱིན་ལ་ཟེར་བ་ཡིན་ཏེ།  རྒྱུ་མཚན་སྦྱོར་ངག་ཏུ་དྲིལ་ན།  ཤེར་ཕྱིན་ཆོས་ཅན།  ཁྱོད་ལ་ཕ་རོལ་ཏུ་ཕྱིན་པའི་སྔགས་ཞེས་བྱ་སྟེ།  ཁྱོད་ལམ་དུས་ཀྱི་ཤེར་ཕྱིན་གང་ཞིག་སྔགས་ཀྱི་སྒྲ་དོན་ཚང་བའི་ཕྱིར།  དེར་ཐལ།  སྔགས་ཀྱི་སྐད་དོད་མན་ཞེས་པ་ངེས་ཚིག་གིས་བཤད་ན་མན་ཡིད་དང་།  ཏྲ་ཡ་སྐྱོབ་པ་ལ་འཇུག་པ་གང་ཞིག་ལམ་ཤེར་ཕྱིན་གྱིས་ཀྱང་རྟེན་གྱི་གང་ཟག་མི་མཐུན་ཕྱོགས་ལས་སྐྱོབས་པར་བྱེད་པའི་ཕྱིར།  ཏདྱ་ཐཱ་ནི།  འདི་ལྟ་སྟེ།  ཞེས་པ་ཡིན་ལ།  ལམ་ཤེར་ཕྱིན་ལ་བསླབ་ཚུལ་ཇི་ལྟར་སྨྲ་བར་བྱས་ན་འདི་ལྟར་སྨྲ་བར་བྱ་སྟེ།  ཞེས་པའི་དོན་ནོ།  ། ག་ཏེ་ག་ཏེ་ནི།  སོངས་ཤིག་སོངས་ཤིག། པཱ་ར་ག་ཏེ་ནི།  ཕ་རོལ་ཏུ་སོངས་ཤིགཔཱ་ར་སཾ་ག་ཏེ་ནི།  ཕ་རོལ་ཏུ་ཡང་དག་པར་སོངས་ཤིགབོ་དྷི་སྭཱཧཱ་ནི།  བྱང་ཆུབ་ཏུ་གཞི་ཚུགས་ཞེས་པ་ཡིན་པས།  དོན་འགྱུར་གྱི་དབང་དུ་བྱས་ན།  ཤེས་རབ་
440
ཀྱི་ཕ་རོལ་ཏུ་ཕྱིན་པ་ལ་བསླབ་པར་འདོད་པའི་ཐེག་ཆེན་གྱི་རིགས་ཅན་རྣམས་ཀྱིས་སྟོང་ཉིད་རྟོགས་ཟིན་གོམས་པར་གྱིས་ལ་དང་པོར་ཚོགས་ལམ་དུ་སོངས་ཤིང་།  དེ་ནས་སྦྱོར་ལམ་དུ་སོངས་ཤིག། དེ་ནས་མཐོང་ལམ་དུ་སོངས་ཤིག། དེ་ནས་སྒོམ་ལམ་དུ་སོངས་ཤིག། དེ་ནས་བླ་ན་མེད་པའི་བྱང་ཆུབ་ཏུ་སོངས་ཤིག། ཅེས་པའོ།  ། དེ་ལྟར་དོན་དྲན་བས་སྔགས་ལན་གཅིག་བརྗོད་པས་ཀྱང་ཤེར་ཕྱིན་གྱི་དོན་ཡོངས་སུ་རྫོགས་པ་ཉམས་སུ་བླང་བར་འགྱུར་བས་གལ་ཆེའོ།  ། བཟླས་པའི་མཇུག་ཏུ་ཡིག་བརྒྱས་ལྷག་ཆད་བསྐང་།  མཆོད་བསྟོད་མདོར་བསྡུས་བྱའོ།  ། གཏོར་མ་རྣམས་ནང་མཆོད་ལྟར་བྱིན་གྱིས་བརླབས།  ཨོཾ་
གུ་རུ་པཉྩ་ཌཱ་ཀི་ནི་ཤྲཱི་དྷརྨ་པ་ལ་ས་པ་རི་ཝཱ་ར་ཨི་དམ་བ་ལིང་ཏ་ཁ་ཁ་ཁཱ་ཧི་ཁཱ་ཧི།  ལན་གསུམ་མམ་བདུན་གྱིས་གཏོར་མ་དང་པོ་གསུམ་བླ་མ་མཁའ་འགྲོ་ཆོས་སྐྱོང་རྣམས་ལ་ཕུལ།  སཾ་བྷ་ར་ལན་གསུམ་མམ་བདུན་རེས་གཏོར་མ་བཞི་པ་དང་ལྔ་པ་གཞི་བདག་དང་རིགས་དྲུག་ལ་གཏོང་།  གོང་བཞིན་ཕྱི་ནང་གི་མཆོད་པ་ཕུལ།  དེ་ནས།  མཁའ་འགྲོ་སྡེ་
ལྔ་འཁོར་བཅས་ཀྱིས།  ། མཆོད་སྦྱིན་གཏོར་མ་འདི་བསྣོམས་ལ།  ། ཞེས་པ་ནས།  ཡིད་ལ་འདོད་པ་ཀུན་
འགྲུབ་ཤོག། ཅེས་པའི་བར་གྱིས་འཕྲིན་ལས་བཅོལ།  དེ་ནས་ཡིག་བརྒྱ་དང་།  མ་རྙེད་ཡོངས་སུ་ཞེས་སོགས་ཀྱིས་ནོངས་པ་བཟོད་གསོལ་བྱ།  ཨོཾ་ཨཱཿཧཱུཾ།  བཛྲ་མུཿཡེ་ཤེས་པ་རང་བཞིན་གྱི་གནས་སུ་གཤེགས།  དམ་ཚིག་པ་
རང་ཉིད་ལ་ཐིམ་པར་གྱུར་པར་བསམ།  བསྔོ་སྨོན་ཤིས་བརྗོད་རྒྱས་པར་བྱ།  དེ་ལྟར་ཉིན་རེ་བཞིན་ཐུན་བཞིར་བཅད་དེ་ཉམས་སུ་བླངས་ཤིང་།  རབ་ཐུན་ཐམས་ཅད་དམ་མ་མཐའ་ཐུན་ཐ་མའི་མཇུག་ཏུ་ཚོགས་འཁོར་བྱ་དགོས་པས་དེའི་ཚུལ་ནི།  གཏོར་འབུལ་གྱི་མཇུག་ཏུ།  ཚོགས་རྫས་ལ་རྡོ་རྗེའི་རྩེ་མོས་ནང་མཆོད་གཏོར་ཏེ་སུཾ་བྷ་ནི་བརྗོད་ཅིང་བསངས་སྦྱར་བྱས་ལན་མཆོད་ལྟར་བྱིན་གྱིས་བརླབས།  སླར་ཡང་མགྲོན་སྤྱན་འདྲེན་པ་ནི།  རང་རིགས་གསང་བའི་ཕོ་བྲང་
ནས།  ། ལབ་ཀྱི་སྒྲོན་མ་མཁའ་འགྲོ་ལྔ།  ། མི་རྐང་གླིང་བུ་ཀྱུ་རུ་རུ་།  ། དུང་གི་ཐོར་ཚུགས་ལྡེམས་སེ་
ལྡེམ།  ། རུས་པའི་རྒྱན་དྲུག་སི་ལི་ལི།  ། ཌཱ་མ་རུ་ནི་ཁྲོ་ལོ་ལོ།  ། མཁའ་འགྲོའ་ིཚོགས་དང་བཅས་ནས་
ཀྱང་།  ། གནས་འདི་ཉིད་དུ་གཤེགས་སུ་གསོལ།  ། ཛཿཧཱུཾ་བཾ་ཧོཿགཉིས་སུ་མེད་པར་གྱུར།  ཅེས་མགྲོན་སྤྱན་དྲངས་ཏེ་སྔར་གྱི་མདུན་བསྐྱེད་ལ་བསྟིམ།  ཚོགས་ཕུད་ཆ་གསུམ་དུ་བྱས་པའི་ཆ་དང་པོ་བཏེགས་ལ།  ཨོཾ་མཆོད་དོ་
ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་འཕྲིན་
ལས་ཐམས་ཅད་གཅིག་ཏུ་བསྡུས་པའི་ངོ་བོ་ཆོས་ཀྱི་ཕུང་པོ་སྟོང་ཕྲག་བརྒྱད་ཅུ་རྩ་བཞིའི་འབྱུང་གནས།
འཕགས་པའི་དགེ་འདུན་ཐམས་ཅད་ཀྱི་མངའ་བདག་དྲིན་ཅན་རྩ་བ་དང་བརྒྱུད་པར་བཅས་པའི་
དཔལ་ལྡན་བླ་མ་དམ་པ་རྣམས་ཀྱི་ཞལ་དུ་ག་ན་ཙཀྲ་པུཙྪ་ཁཱ་ཧི་ཨཱཿཧཱུཾ།  ཞེས་བླ་མ་ལ་དབུལ།  ཆ་གཉིས་པ།
441
ཨོཾ་བུདྡྷ་ཌཱ་ཀི་ནི།  བཛྲ་ཌཱ་ཀི་ནི།  རཏྣ་ཌཱ་ཀི་ནི།  པདྨ་ཌཱ་ཀི་ནི།  ཀརྨཱ་ཌཱ་ཀི་ནི་ས་པ་རི་ཝཱ་ར་ག་ན་ཙཀྲ་
སོགས་ཀྱིས་མཁའ་འགྲོ་སྡེ་ལྔ་ལ་ཕུལ།  ཆ་གསུམ་པ།  ཨོཾ་ཤྲཱི་དྷརྨཱ་པཱ་ལ་ས་པ་རི་ཝཱ་ར་སོགས་ཀྱིས་ཆོས་སྐྱོང་ལ་ཕུལ། དེ་ནས་ལས་ཀྱི་རྡོ་རྗེས་ཕྱག་གསུམ་འཚལ་ཏེ།  བཱ་ལ་སོགས་ཐབས་ཀྱི་རྫས་རྣམས་གཡས་དང་།  མཱ་ད་ན་སོགས་ཤེས་རབ་ཀྱི་རྫས་རྣམས་ལག་པ་གཡོན་པས་བཏེགས་ཏེ།  རྡོ་རྗེ་སློབ་དཔོན་དགོངས་སུ་གསོལ།  ། བདག་གི་དམ་ཚིག་
བདུད་རྩིའི་རྫས།  ། དཔའ་བོ་མཁའ་འགྲོ་དགྱེས་བྱེད་པའི།  ། ཚོགས་མཆོད་དམ་པ་འདི་འབུལ་
གྱིས།  ། རང་བཞིན་དགའ་བའི་ངང་དུ་བཞེས།  ། ཞེས་བརྗོད་པ་ལ།  སློབ་དཔོན་གྱིས།  དམན་པའི་ཡུལ་ལས་
རབ་འདས་ཤིང་།  ། དཔའ་བོ་ཌཱ་ཀིའི་དམ་ཚིག་མཆོག། བདུད་རྩི་མཆོག་གི་མཆོད་པ་འདི།  ། བདེ་ཆེན་
ཡེ་ཤེས་ངང་དུ་རོལ།  ། ཞེས་བརྗོད།  ཡང་ལས་ཀྱི་རྡོ་རྗེས།  འདི་ནི་ཆོས་རྣམས་བཟང་པོར་ལྟོས།  ། འདུས་པ་
ལ་ནི་ཐེ་ཚོམ་བྲལ།  ། བཟང་ངན་གཙང་སྨེའི་ཆོས་རྣམས་ཀུན།  ། བདེ་ཆེན་གཉིས་མེད་ཆེན་པོ་ཡི།  །
དབྱིངས་སུ་རོ་གཅིག་གྱུར་པ་ཡི།  ། གནས་ལུགས་ཆེན་པོའ་ིངང་ཉིད་དོ།  ། ཞེས་བརྗོད་ལ།  སློབ་དཔོན་གྱིས།
ཨེ་མ་འཁོར་འདས་ཆོས་རྣམས་ཀུན།  ། གདོན་ནས་རང་བཞིན་རྣམ་པར་དག། གཟུང་འཛིན་ལ་
སོགས་དྲི་མ་བྲལ།  ། ཀུན་ཀྱང་ཨ་ཧོ་བདེ་བ་ཆེ།  ། ཨ་ཧོ་མཧཱ་སུ་ཁ།  ཞེས་པ་དཀོར་དང་བཅས་བླངས་ཏེ་ལྷའི་ང་རྒྱལ་དང་བཅས་བདེ་སྟོང་གི་རྩིས་ཟིན་པའི་སྒ་ནས་དམ་ཚིག་ལས་མི་འདའ་བའི་བསམ་པས་ལོངས་སྤྱོད་ལ་ལྷག་མ་ཅུང་ཟད་རེ་བསྡུས་པ་ལ།  འབར་བའི་ཕྱག་རྒྱའི་བར་ནས་ཆང་གི་ཁ་ཕྲུས་བྲན་ལ།  ཨོཾ་ཨུ་ཙི་ཏྲ་བ་ལིང་ཏ་བྷཀྵ་སི་སྭཱཧཱ།
འབྱུང་པོ་ལྷག་མ་ལ་དབང་བ་རྣམས་ངོམས་ཤིང་ཚིམ་པའི་སྐལ་བ་དང་ལྡན་པར་གྱུར་ཅིག། ཅེས་བསྔོས་ལ་ཕྱི་རོལ་དུ་དོར་རོ།  ། དེ་ནས་སྤྲོ་ན་རྡོ་རྗེའི་གླུ་སོགས་ཀྱིས་མཆོད་ཅིང་།  བཟོད་གསོལ་གཤེགས་པ་སོགས་གོང་བཞིན་བྱས་ཏེ།  ཤིས་བརྗོད་ཀྱིས་མཐའ་བརྒྱན་པར་བྱའོ།  ། སྨྲས་པ།  བྱིན་རླབས་གཏེར་གྱུར་མཁའ་འགྲོའ་ིཞལ་རླངས་
དྲོད།  ། མ་ཉམས་ཐབས་ཤེས་གཅོད་ཀྱི་གདམས་པ་ལ།  ། འཇུག་འདོད་སྐལ་བཟང་རྣམས་ཀྱི་དགའ་
སྟོན་དུ།  ། ཚུལ་འདིར་འབད་པའི་ངལ་བ་བདག་གིས་བསྟེན།  ། ཨེ་མ་དལ་འབྱོར་ཚང་བའི་རྡོ་རྗེའི་
ལུས།  ། རྙེད་དཀའ་དོན་ཆེན་ལྡན་པ་དེ་ཐོབ་ཅིག། ཡིད་བཞིན་ནོར་བུ་འདྲ་བའི་མཆོག་རྙེད་པ།  ། འདི་
ལྟའི་སྐལ་བཟང་ཉམས་སུ་མྱོང་བ་རྨད།  ། ཆོས་ཚུལ་འབྱེད་པའི་བློ་གྲོས་མིག་ཟུམ་ཞིང་།  ། ཚུལ་འཆོས་
གཡོ་སྒྱུའི་བྲག་ལ་གནས་བཅོལ་ཏེ།  ། ཕྲག་དོག་གདུག་སེམས་བསམ་གཏན་ལ་གཞོལ་བའི།  ། ཆེར་
རློམ་འབྱུང་པོའ་ིབྱ་རྣམས་བག་ཡོད་བརྟེན།  ། བདེ་ཉམས་འོད་སྟོང་འབར་བའི་འཛུམ་འཕྲེང་གིས།  །
442
ཟབ་དོན་པདྨོའ་ིའདབ་མ་བརྒྱར་ཁྲོལ་བར།  ། སྐལ་ལྡན་བུང་བ་བྱེ་བས་རོལ་པ་ཡི།  ། ཐུབ་བསྟན་སྐྱེད་
ཚལ་ཡོངས་སུ་འགེངས་པར་ཤོག།  །། ཅེས་མཁའ་འགྲོ་རིགས་ལྔའི་བསྙེན་པ་བྱ་ཚུལ་ཡིད་བཞིན་དབང་གི་རྒྱལ་པོ་ཞེས་བྱ་བ་འདི་ནི་བློ་གྲོས་ཀྱི་ནོར་དང་ལྡན་པའི་རབ་འབྱམས་སྨྲ་བ་བློ་བཟང་རྒྱལ་མཚན་དང་།  གཞན་ཡང་དོན་གཉེར་བ་མང་པོས་སྔ་ཕྱིར་བསྐུལ་བ་ལ་བརྟེན་ནས་དྲིན་ཅན་བླ་མ་ཐུབ་དབང་རྡོ་རྗེ་འཆང་དང་དབྱེར་མ་མཆིས་པའི་རྗེ་བཙུན༧ངག་དབང་བྱམས་པའི་ཞལ་སྔ་ནས་ཀྱི་གསུང་ལས་བྱུང་བ་བཞིན།  དམ་པ་དེ་ཉིད་ཀྱི་ཞབས་རྡུལ་ཡན་ལག་མཆོག་གིས་བཏེགས་པའི་སྐལ་བ་ཐོབ་པའི་བཙུན་གཟུགས་སྙོམས་ལས་པ་བློ་བཟང་ཆོས་ཀྱི་ཉི་མས་དཔལ་ལྡན་འབྲས་སྤུ